Národní muzeum - nová budova

Nová budova eller Národní muzeum – Nová budova er en museums- og kontorbygning i Praha i Tsjekkia. Navnet betyr «ny bygning«. Publikum har kun tilgang på den museale delen av bygningen, som også er tilsluttet institusjonen Nasjonalmuseene (Národní muzeum) i byen. Resten er forbeholdt føderalforsamlingen Federální shromáždění.Nová budova ligger i Vinohradská 1, og slik navnet antyder er bygningens arkitektur, politiske betydning og nyeste historie det mest oppsiktsvekkende ved den. Bare en svært liten del av bygningen tjener som utstillingsarealer, men bygningen ligger ved siden av det store naturvitenskapelige nasjonalmuseet i Palác Adria.
I 2006 ble Nová budova innlemmet i det tsjekkiske Nasjonalmuseet. Fra 1995 til 2009 holdt også Radio Free Europe til i bygningen, men radiostasjonen flyttet ut med virkning fra 1. juni 2009.


== Moderne raritetskabinett ==
Gjenstandene som vises i museumsdelen kan knapt omtales museumsgjenstander i egentlig forstand. I grunnetasjen er enkelte montre med arkeologiske jordfunn, mens resten av plassen er viet rene «lekegjenstander», hvor de besøkende kan få ikle seg jernhansker eller riste i metalliske rustningskjorter.
Seksjonen for dukketeater og diverse andre objekter inneholder derimot ikke noe interaktivt tilbud til de besøkende. Det har blitt hevdet at utvalget av nyere plakatkunst neppe er kvalitativt representativt for nasjonal tsjekkisk kunst.
Et større område rommer forelesningssal, og er flittig brukt til å undervise studenter.
Andre etasje består av kontorer, og i tredje etasje står en svært naturalistisk dukkestatue av en fotballspiller. Dessuten finnes det et lekerom med legoklosser, men det har blitt hevdet at hele samlingen er mangelfullt utstyrt, virker uferdig og uklart formet.


== Husets stolte historie ==
Mer spennende er nok husets historie. Bygningen ble opprinnelig bygget i klassisk moderne Jaroslavem Rösslerem-stil som Prahas børs. Den åpnet 24. februar 1938. Under andre verdenskrig fikk bygningen først tjene som militært lager, dernest som anlegg for tysk opera, og mot slutten av krigen som sykehus.

Fra 1938 til landet ble invadert holdt børsen til i bygningen.
Fra 1946 holdt landets nasjonalforsamling (Národní shromáždění) til her, og fra 1969 til 1992 var bygningen sete for Tsjekkoslovakias føderale forsamling (Federální shromáždění). En rekke viktige lover ble avfattet her, som avskaffelsen av det lederskap som kommunistpartiet KSČ (CPC) hadde inntatt i tidligere Tsjekkoslovakia, lov om tilbakeføring og opprettelse av demokrati og statens frie økonomi, samt bortfallet av den tsjekkoslovakiske samling (československé federace). Utenlandske statsoverhoder som Mikhail Gorbatsjov, François Mitterrand, Margaret Thatcher, George Bush senior, Helmut Kohl og dronning Elizabeth II har holdt taler i bygningens møtesaler.
Bygningen ble ombygd på slutten av 1960-tallet og tidlig i 1970-årene, etter tegninger utarbeidet av arkitektene Karel Prager, Jiří Kadeřábek og Jiří Albrecht.
Fra 1995 til 2009 holdt Rádio Svobodná Evropa (Radio Frie Europa) til i bygningen.
Fra 2006 overtok Tsjekkias Nasjonalmuseum bygningen.


== Referanser ==


== Eksterne lenker ==
Nasjonalmuseets hjemmeside på tsjekkisk Besøkt 19. mars 2018.
Nasjonalmuseets hjemmeside på engelsk Besøkt 19. mars 2018.